title: Paxtani tayyorlov maskanidan tashib ketish va uni paxta zavodida
text: Paxtani tayyorlov maskanidan tashib ketish va uni paxta zavodida
  qabul qilish.
  Paxta tozalash zavodi hissadorlik jamiyati raisi va tayyorlov maskani
  mudiri paxta tashishni shunday tashkil etishlari kerakki, toki paxta zavodida
  90
  assortiment asosida 1,5-2 oy ishlashga, tola ishlab chiqarish rejasini bajarishga
  etadigan miqdorda paxta zahirasi bo‗lishi lozim.
  Birinchi navbatda havo ochiq kunlarda paxta zavodiga uruQlik paxta,
  shuningdek paxta zavodi bilan tekis va ravon yo‗llar orqali boQlanmagan
  maskanlardagi paxta tekshirilishi kerak.
  Tayyorlov maskanlaridan zavodgacha paxta xom-ashyosi asosan avtomobil
  transportida tashiladi.
  Paxta zavodiga bir xil seleksion nav hamda sanoat naviga va bir xil terim
  turiga mansub bir xil paxta partiyalari jo‗natiladi.
  Sifati bir xil bo‗lgan va bitta tovar-transport nakladnoyi (№1 – T – XL
  shakl) yozilgan ma‘lum miqdordagi paxta xom-ashyosi
  paxta partiyasi
  deb ataladi.
  Paxta tayyorlov maskanidan zavodga jo‗natilishida uni mato yoki brezent
  bilan yaxshilab yopish lozim.
  Tayyorlov maskanidan jo‗natiladigan paxtani hisobga olish uchun
  boshlanQich hujjatlarning quyidagi shakllari qo‗llaniladi:
  13-XL shakli – avtomobil tarozisining o‗lchovnomasi (otves);
  14-XL shakli – avtomobil tarozisidagi yuk o‗lchovini hisobga olish daftari;
  1 – TXL shakli – paxtani tayyorlash maskanidan paxta zavodiga tashish
  uchun tovar-transport nakladnoyi;
  16-XL shakli - jo‗natilgan paxtaga tafsilotnoma (spetsifikatsiya);
  25-XL shakli – paxta harakati haqida hisobot.
  Tayyorlov maskani
  buxgalteriyasi jo‗natilayotgan paxta partiyasiga 5
  nusxada tovar-transport nakladnoyi to‗ldiradi.
  Uning bir nusxasi o‗tish uchun ruxsatnoma hisoblanadi, ikki nusxasi paxtani
  jo‗natuvchi maskanda qoladi, bittasi paxtani qabul qilib oluvchi zavodga, bitta
  nusxasi esa transport tashkilotiga yuboriladi. Bu nakladnoylar aniq hisob-kitob
  blankalari hisoblanadi.
  Tayyorlov maskani nakladnoyiga tayyorlov maskanida №7-XL shaklda
  paxta
  harakati
  hisobga
  olinadigan
  daftar
  ma‘lumotlari bo‗yicha nav
  91
  ko‗rsatkichlarini, paxtaning ifloslanganlik va namlik bo‗yicha nav ko‗rsatkichlarini
  esa uni tayyorlov maskanidan paxta zavodiga jo‗natish oldidan
  tahlillar bo‘yicha
  yozishi shart. Bu ko‗rsatkichlar paxta zavodi tomonidan bir kunda olib kelingan
  mazkur partiyaning barcha nakladnoylariga yozib qo‗yiladi.
  Tayyorlov maskanidan paxta zavodiga jo‗natilayotgan paxta albatta tarozida
  tortilishi shart.
  Paxta partiyasi jo‗natib bo‗lingach №11- XL shaklida uni qabul qilish,
  saqlash va jo‗natish natijalari bo‗yicha tekshiruv dalolatnomasi tuziladi.
  Tayyorlov maskanlaridan paxta zavodiga tashib keltirilgan barcha paxta
  qabul paytida tarozida qayta tortilishi kerak.
  Tayyorlov maskanidan olib kelingan paxta zavodda quyidagi tartibda qabul
  qilib olinadi:
  paxtaning navi tayyorlov maskani bergan ko‗rsatkichlar bo‗yicha qabul
  qilinadi;
  paxtaning haqikiy vazni zavodda tarozida tortish yo‗li bilan aniqlanadi.
  Paxtaning hisob-kitob va konditsion vazni uning ifloslik va namlik darajasini
  zavod laboratoriyasida tekshirish yo‗li bilan aniqlanadi.
  Tayyorlov maskani paxtani to‗xtovsiz qabul qilib olish, g‗aramlarga,
  omborxonalarga bosish va zavodga jo‗natish uchun quyidagi hisob-kitobdan kelib
  chiqqan holda mexanizatsiya vositalari bilan ta‘minlanishi kerak.
  Har 10 ming tonna paxta hisobiga quyidagidan kam bo‗lmagan miqdorda:
  qabul qilish va uzatish qurilmalari - 16
  transportyorlar - 16
  RBA garam buzgichlar - 3
  Kuchma metall shotilar - 3
  PU – 05 yuklagich traktor bilan - 1.
  Bitta quritish-tozalash sexi 3 ta taktor va 6 ta tirkamaga ega bo‗lishi kerak.
  92
  Tayyorlov maskaniga kelayotgan har bir paxta partiyasi tarozida tortib qabul
  qilib olingach, qabul qilish-uzatish qurilmasiga to‗kiladi. Bu qurilma paxtani
  transportyor yordamida g‗aramga yoki omborxonaga uzatadi.
  Paxtani traktor tirkamlaridan erga to‗kishga ruxsat etilmaydi.
  Jo‗natilayotgan har bir to‗dadagi paxta massasini qayd etish uchun
  saralovchi avtomobil tarozining 13-XL shaklidagi o‗lchovnomasi (otves)ni yozadi.
  Ushbu shakl katta saralovchi tomonidan bir nusxada tayyorlanadi va tayyorlov
  maskani buxgalteriyasiga yuboriladi. U tayyorlov maskanidan paxtani jo‗natishda
  tovar-transport nakladnoyini yozish uchun asos hisoblanadi.
  Paxtaning jo‗natilishi va borib tushishi ustidan nazorat yuritish uchun uni
  o‗lchayotganda katta saralovchi yuklar avtomobil tarozisida o‗lchanishini hisobga
  olish bo‗yicha 14-XL shaklni daftarni to‗ldiradi. Keltirilgan paxtani o‗lchashda
  zavoda ham shunday daftar yuritiladi. Hisobga olish daftari (14-XL shakli)
  raqamlangan, ip o‗tkazib bog‗langan, imzo va muhr bilan tasdiqlangan bo‗lishi
  lozim.
  Tayyorlov maskani buxgalteriyasi jo‗natilayotgan har bir to‗dadagi paxtani
  tayyorlov maskanidan jo‗natish uchun mo‗ljallangan 1-TXL shaklidagi tovar-
  transport nakladnoyi yozadi. Tovar-transport nakladnoyi 13-XL shaklli
  o‗lchovnoma (otves) asosida besh nusxada yoziladi. Paxtaning naviga oid
  ko‗rsatkichlar tayyorlov maskanida paxta harakatini hisobga olish bo‗yicha 14-XL
  shaklidagi daftar ma‘lumotlari, paxtaning ifloslilik va namlik ko‗rsatkichlari esa,
  tayyorlov maskanidan zavodga jo‗natilayotgan paxtaning jo‗natish oldidan
  qilingan tahlil ma‘lumotlari bo‗yicha nakladnoyda ko‗rsatiladi.
  Zavoda paxta navi tayyorlov maskani ma‘lumotlariga ko‗ra qabul qilinadi,
  haqiqiy massasi esa, xom ashyoni o‗lchash yo‗li bilan aniqlanadi. Paxtaning
  hisobiy va konditsion massasi uning zavod laboratoriyasida aniqlangan iflosligi va
  namligi asosida hisoblab chiqiladi, ifloslik va namlik bo‗yicha zavod va tayyorlov
  maskani belgilovi o‗rtasidagi tafovut belgilangan cheklangan me‘yordan oshmagan
  hollarda konditsion massasini hisoblash uchun ifloslik va namlik yuzasidan
  tayyorlov maskanida belgilangan ko‗rsatkichlar qabul qilinadi.
  93
  Korxona qoshidagi paxta tayyorlov maskani saralovchilari o‗zlariga
  biriktirilgan zonada joylashgan paxta ekadigan xo‗jaliklardan paxtani qabul qilib,
  o‗zlari uni asosiy ishlab chiqarishga beradi. Ular paxta korxonada qayta
  ishlanganda tola va boshqa paxta mahsulotlarini me‘yoriy chiqishini ta‘minlashga
  to‗liq mulkiy javob beradilar.
  Tovar-transport nakladnoyi (I-TXL shakl) qat‘iy hisobot blankasi
  hisoblanadi, u seriyalangan va raqamlangan bo‗ladi.
  Jo‗natilgan paxta nakladnoyini qayd etish uchun tayyorlov maskanining
  katta buxgalteri bu xom-ashyo tafsilotnoma (spetsifikatsiya) 16-XL shaklni tuzadi.
  Paxtani o‗z paxta zavodiga yuklab jo‗natishda tafsilotnoma (spetsifikatsiya) har
  haftada ikki nusxada tuziladi va zavod buxgalteriyasiga jo‗natiladi.
  Tafsilotnomaning bir nusxasi paxta zavodi buxgalteriyasining haqiqiy
  qabul haqidagi belgisi bilan tayyorlov maskaniga qaytariladi.
  Paxtani boshqa paxta zavodiga jo‗natishda tafsilotnoma har bir jo‗natish
  uchun to‗rt nusxada tuziladi. Ularning ikki nusxasi hisob (schet) bilan paxtani
  oluvchi-zavodga, ikkinchi nusxasi o‗z zavodiga jo‗natiladi. Oluvchi-zavod
  tomonidan haqiqiy qabul haqidagi belgi qo‗yib qaytarilganidan so‗ng
  tafsilotnomaning bir nusxasi zavod kiritgan o‗zgarishlar bilan paxtani jo‗natuvchi
  tayyorlov maskaniga qaytariladi.
  Katta saralovchi paxtaning massasi va uni oluvchi-zavod tahlili
  ma‘lumotlariga rozi ekanligini imzo qo‗yib tasdiqlashi shart.
  Jo‗natilgan paxta uchun 16-XL shakldagi tafsilotnoma qat‘iy hisobot
  blankasi hisoblanadi, seriyalangan va raqamlangan bo‗ladi.
  Tayyorlov maskani buxgalteriyasida oy tugashi bilan paxta xarakati
  haqidagi 25-XL shaklli hisobot tayyorlanadi. 25-XL shaklidagi hisobot tayyorlov
  maskanida jamlangan har bir to‗dasi bo‗yicha tuziladi.
  6-ustun o‗tgan oy uchun 25-XL shaklli hisobotdan (10-ustun);
  7-ustun tayyorlov maskanidagi paxta harakatining hisobi bo‗yicha 7-XL
  shaklli daftar ko‗rsatkichlaridan;
  8-ustun jo‗natilgan paxtaning 16-XL shaklli tafsilotnomasi va paxta
  94
  harakati bo‗yicha 7-XL shaklli daftar asosida;
  9-ustun quritish-tozalash sexida paxtaga ishlov berish natijalari haqidagi 24-
  XL shaklli hisobot va 19-XL shakl - «Paxtani quritish va tozalash uchun
  topshiriqnoma» ko‗rsatkichlaridan;
  10-ustun paxta tashkilot tomonidan jo‗natilganida tayyorlov maskanida
  xom-ashyo harakatini hisobga olishning 7-XL shaklli daftariga asosan to‗ldiriladi.
  11-ustun arifmetik yo‗l bilan belgilanadi.
  12 va 13-ustunlar paxta to‗dalarini qabul qilish, saqlash va jo‗natish
  natijalarining 11-XL shakldagi dalolatnomasi asosida to‗ldiriladi.
  Hisobot ikki nusxada tayyorlanadi. Uning birinchi nusxasi paxta zavodi
  buxgalteriyasiga beriladi, ikkinchisi tayyorlov maskanida qoldiriladi.
  |